alexandrainst/scandi-wiki huggingface dataset:
Norman Bingley

Norman Bingley (født 17. september 1863, død 16. januar 1940) var en britisk seiler som deltok i OL 1908 i London.

Dixon ble olympisk mester med den britiske båten «Heroine» som vant 7-metersklassen. Mannskapet på båten besto av Bingley, Charles Rivett-Carnac, Richard Dixon og Frances Rivett-Carnac. Det var kun den britiske båten i 7-metersklassen, så mannskapet ble olympiske mestere uten å konkurrere.

OL-medaljer 
 1908  London -  Gull i seiling, klasse 7 meter

Eksterne lenker 
 

Britiske seilere
Seilere under Sommer-OL 1908
Deltakere for Storbritannia under Sommer-OL 1908
Medaljevinnere under Sommer-OL 1908
Olympiske mestere for Storbritannia
Olympiske medaljevinnere i seiling
Klaus Ploghaus

Klaus Ploghaus (født 31. januar 1956 i Gelnhausen) er en tidligere vesttysk sleggekaster. Hans største meritt er fra OL 1984 i Los Angeles der han tok bronsemedaljen. I tillegg ble han nr. 12 i VM 1978 nr. åtte under EM 1982, nr. seks i VM 1983 og nr. ni i EM 1986. Hans personlige rekord er på 81,32, oppnådd i mai 1986 i Paderborn. Dette setter ham på en sjuendeplass blant tyske sleggekastere etter Ralf Haber, Heinz Weis, Karsten Kobs, Günter Rodehau, Holger Klose og Christoph Sahner.

OL-medaljer   
  1984  Los Angeles -  Bronse i friidrett, sleggekast, menn

Referanser

Eksterne lenker 
 
 «Ewige» Bestenliste der deutschen Leichtathletik

Tyske sleggekastere
Olympiske bronsemedaljevinnere for Vest-Tyskland
Medaljevinnere under Sommer-OL 1984
Deltakere for Vest-Tyskland under Sommer-OL 1984
Friidrettsutøvere under Sommer-OL 1984
Fødsler i 1956
Deltakere for Vest-Tyskland under VM i friidrett 1983
Surnadal Golfklubb

Surnadal Golfklubb ble etablert i 2000. Golfparken på Mo ved Kvanne ble åpnet som 6-hulls bane i 2006, og utvidet til komplett 9-hulls bane sommeren 2008. Lengde er 4094m fra gul tee. Par 66 over 18 hull.
Banen ligger i lett skrånende dyrkamark og omkringliggende skogsterreng, med utsikt mot fjord og fjell. Ble nummer tre i kåring «Norges golfperle» i 2007.

Referanser

Eksterne lenker 
  Surnadal golfklubb

Golfbaner i Norge
Idrettsanlegg i Møre og Romsdal
Sport i Surnadal
Etableringer i 2000
Harry Simon

Harry Eugene Simon (født 13. juli 1873 i  Jersey City i New Jersey, død 8. juni 1932 i Lakeside i Ohio) var en amerikansk skytter som deltok i de olympiske leker 1908 i London.

Simon vant en olympisk sølvmedalje under Sommer-OL i London i 1908. Han kom på andreplass i skyting, 300 m rifle, 3 stillinger med 887 poeng bak Albert Helgerud fra Norge som skjøt 909.

OL-medaljer 
 1908  London -  Sølv i skyting, 300 m rifle, 3 stillinger  USA

Eksterne lenker 
 

Skyttere fra USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Personer fra Jersey City
Olympiske medaljevinnere i skyting
Anna Tsjitsjerova

Anna Vladimirovna Tsjitsjerova, russisk: Анна Владимировна Чичерова, (født 22. juli 1982 i Jerevan) er en russisk friidrettsutøver med høydehopp som spesialitet.

Karriere 
Tsjitsjerova slo gjennom da hun ble nummer fire i junior-VM 2000. Hun tok sin første mesterskapsmedalje da hun ble nummer tre i innendørs-VM 2003 etter et hopp på 1,99. Under VM 2003 i Paris gikk hun til finalen, der hun endte på sjetteplass etter å ha hoppet 1,95. Det samme resultatet oppnådde hun under OL 2004 i Athen. Under innendørs-VM 2004 ble det sølv etter lagvenninnen Jelena Slesarenko. Hun vant sin første mesterskapstittel i innendørs-EM 2005, der hun gikk over 2,01, men måtte samme år nøye seg med fjerdeplassen under utendørs-VM i Helsingfors.

2007-2010 
Tsjitsjerova tok sølv under VM 2007 i Osaka med 2,03 etter Blanka Vlašić. I Sommer-OL 2008 tok hun bronse med 2,03, men ble senere fradømt medaljen sin på grunn av doping. Hun deltok også under VM 2009 i Berlin der hun igjen tok sølvmedalje, denne gang etter et hopp på 2,02. Den eneste som hoppet høyere var Vlašić som oppnådde 2,04. Medaljen ble senere fradømt siden hun hadde vært utestengt etter positv dopingprøve fra OL. Tsjitsjerova misset 2010-sesongen på grunn av graviditet, hun fødte en datter i september 2010.

2011 
Tsjitsjerova misset innendørssesongen 2010/2011 og bygget opp sin form gradvis utover våren. I juli klarte hun 2,07 m under det russiske friidrettsmesterskap i Tsjeboksary, det tredjehøyeste utendørshopp noensinne. Hun ble dermed favoritt for VM i Daegu, Sør-Korea, en forventning hun innfridde med å hoppe feilfritt til gull med 2,03, bedre enn Vlašić som klarte samme høyde, men trengte to forsøk. Som bekreftelse på formen greide hun under Diamond League stevnet i Brussel på 16. september 2,05 m.

2012 
Tsjitsjerova startet innendørssesongen med hopp på 2,00 m før hun vant Hochsprung mit Musik stevnet i Arnstadt, Tyskland med 2,06 m, en forbedring av hennes egen russisk rekord og blant de fem høyeste innendørshopp noensinne.  Under Innendørs VM i Istanbul greide hun bare 1,95 m. Det holdt til en sølvmedalje som hun måtte dele med Antonietta Di Martino og Ebba Jungmark.

Doping 
Tsjitsjerova er en av atletene som ble funnet positiv for Turinabol i 2016 i en reanalyse av dopingprøver fra 2008 fra OL i Beijing. Hun ble utestengt i to år fra juli 2016-juni 2018 og alle resultater fra august 2008 til august 2010 ble fradømt inkludert sølvmedaljen fra VM 2009 i Berlin.

Personlige rekorder 
 utendørs 2,07 (Tsjeboksary, Russland, 22. juli 2011)
 innendørs 2,06 (Arnstadt, 4. februar 2012)

Referanser

Eksterne lenker 
 

Olympiske mestere for Russland
Russiske høydehoppere
Verdensmestere i friidrett for Russland
Friidrettsutøvere under Sommer-OL 2004
Deltakere for Russland under Sommer-OL 2004
Friidrettsutøvere under Sommer-OL 2008
Deltakere for Russland under Sommer-OL 2008
Medaljevinnere under Sommer-OL 2008
Friidrettsutøvere under Sommer-OL 2012
Deltakere for Russland under Sommer-OL 2012
Medaljevinnere under Sommer-OL 2012
Deltakere for Russland under VM i friidrett 2007
Deltakere for Russland under VM i friidrett 2011
Deltakere for Russland under VM i friidrett 2015
Angrepsspiller (fotball)

Angrepsspiller (engelsk: forward) er en betegnelse innen fotball som beskriver de spillerne som er nærmest plassert ved motstanderens mål og som derfor oftest har rollen som målscorere.

I moderne lagformasjoner er det for det meste inkludert mellom en og tre angripere (to er mest vanlig). Treneren plasserer typisk en angrepsspiller ved den siste av motstanderens forsvarsspillere, mens en annen er plassert lenger tilbake, slik at denne både legger opp til målene og scorer selv. Angrepsspillerne er som oftest de mest kjente spillerne på et fotballag ettersom det er de som scorer mest og som dermed får mest oppmerksomhet i media. Disse spillerne må også passe seg for offside ved kontringsløp, da det ofte hender at motstanderens forsvarsrekke beveger seg oppover på banen.

Posisjon (fotball)
Salto Osório-demningen

Salto Osório er en demning og et vannkraftverk i Iguaçu-elven i delstaten Paraná i det sørlige Brasil. Installert effekt for vannkraftproduksjon er  MW. 

Vannkraftverk i Brasil
Demninger i Brasil
Segredo-demningen

Segredodemningen er en demning (portugisisk: Embarregem do Segredo)  og et vannkraftverk (Usina Hidrelétrica do Segredo) i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1.260 MW.

Vannkraftverk i Brasil
Demninger i Brasil
Teigebyen

Teigebyen er et tettsted og administrasjonssenteret i Nannestad kommune i Akershus. Tettstedet har  innbyggere per 1. januar , og ligger ti kilometer nordvest for Oslo lufthavn, Gardermoen og 15 kilometer nordvest for Jessheim.

I Teigebyen finnes blant annet Nannestad rådhus, Nannestad kirke, barneskolen Preståsen skole, Nannestad ungdomsskole og Nannestad videregående skole.

Referanser 

Tettsteder i Viken
Bosetninger i Nannestad
Åshild Ulstrup

Åshild Ulstrup (født 29. april 1934) er en norsk journalist, storyteller og radiomedarbeider. Hun er særlig kjent for sine mange personlige intervjuer og sosialreportasjer i NRK gjennom 40 år, blant annet i radioprogrammene «Sånn er livet», «På livet laus» og «Middagsstunden». Åshild Ulstrup har også utgitt flere dokumentar- og intervjubøker, deriblant  «Rop fra en taus generasjon» (1973), «Hore og madonna på kjærleikens øy – ein turistrapport frå Syden» (1987), «Huldra» (1993), «100 pluss, våre eldste forteller» (2005), «Galskap og eventyr» (2015), 

Åshild Ulstrup voktse opp i Valen i Sunnhordland.

Eksterne lenker 
 Intervju i Klassekampen 2004
 Intervju i Bergens Tidende 2007
 Intervju 2005
 Bakoversnakk med Åshild Ulstrup, NRK 2006

NRK-journalister
Norske sakprosaforfattere
Fødsler i 1934
Gjerdrum barneskole

Gjerdrum barneskole er en barneskole i Ask i Gjerdrum kommune i Akershus. I tillegg til ordinær undervisning, har skolen tilbud til multifunksjonshemmede elever.

Skolen ble i 2009 utvidet, ved at skolen nå har tatt i bruk det tidligere bygget til Gjerdrum ungdomsskole.

Barneskoler i Viken
Gjerdrum
Veståsen skole

Veståsen skole er en barneskole i Gjerdrum kommune i Akershus. Skolen er per 2009 under omfattende renovering, og nyoppussede lokaler blir fortløpende klare til bruk.

Barneskoler i Viken
Gjerdrum
Gjerdrum ungdomsskole

Gjerdrum ungdomsskole er en ungdomsskole i Gjerdrum kommune i Akershus. Skolen ble nyåpnet til skolestart i august 2009, men har sin historie tilbake til 1971.

Skolebygget 
Det nye skolebygget ble tatt i bruk 19. august 2009, og offisielt åpnet 20. oktober samme år. Bygget er på  kvm, og er tegnet av Kristin Jarmund Arkitekter AS. Totalentreprenør var Backe Romerike (Het da Agathon Borgen AS).

18. juni 2010 ble skolen tildelt Statens byggeskikkpris 2010.

Det er et delvis åpent skolebygg, men med tydelig atskilte områder for trinnene. Innen hvert trinnområde er det et lukket rom, et halvåpent rom, et åpent arbeidsområde og et auditorium. I tillegg kommer grupperom og arbeidsrom for lærerne.

Bruk av latinske navn er gjennomgående i bygget, og det er egne avdelinger for mat og helse (Culina), musikk (Musica), kunst og håndverk (Creo) og naturfag (Scientia). Det er kantine (Campus) og administrasjonfløy, og ungdomshuset har fått sine egne lokaler (Juventa). Auditoriene har også latinske navn, hvor Theatrum er på åttende trinn, Forum på niende og Colosseum er på tiende trinn. Auditoriene blir større ettersom hvilket trinn du går i, da Colosseum er størst. Elevene har hvert sitt skap i garderobeområdet, og hver sin bokskuff inne i baseområdet.

Uteområdet 
Uteområdet som er tegnet av Østengen og Bergo AS Landskapsarkitekter MNLA, innbyr til elevaktivitet og det er blant annet basketballbane, volleyballbane, løpebaner, hoppegrop, bordtennisbord, slangebenk, svermestier, amfi og sandvolleyballbane. I Atrium er det sittebenker og utescene.

Galleri 

Ungdomsskoler i Viken
Gjerdrum
Zimnicea

Zimnicea er en by ved Donau i fylket Teleorman, Romania.

Zimnicea er den sørligste byen i Romania. På motsatt elvebredd ligger den bulgarske byen Svisjtov. En ferge forbinder de to byene med fem avganger om dagen.

Historie

I byens umiddelbare nærhet ligger den eldste geter-dakiske festningen storvalakia oppført ca. 5. til 6. århundre før Kristus. Stedet er i dag et arkeologisk utgravningssted.

I den den russisk-tyrkiske krigen (1877–1878) gikk den russiske hovedstyrken over Donau ved Zimnicea og fordrev etter harde kamper den svakere tyrkiske armeen.

Et stort jordskjelv i Vrancea i 1977 ødela 80 % av Zimnicea. Ni rumenske fylker sendte bygningsarbeidere som hjalp til med å gjenreise byen. Midler til det kom fra, blant annet, Vest-Tyskland og Østerrike.

Befolkningsutvikling
Innbyggertallet har vist tilbakegang de siste årene.

 1834: 3 000 
 1977: 14 000 
 2000: 16 800 
 2007: 15 366

Referanser

Eksterne lenker
 

Byer i Valakia
Byer ved Donau
Aursmoen skole

Aursmoen skole er en barne- og ungdomsskole i tettstedet Aursmoen i Aurskog-Høland kommune i Akershus.

Skolen tilbyr undervisning i samtlige 10 grunnskoletrinn, og er dermed en såkalt «1-10-skole». Skolen har 388 elever på trinnene 1–7 og 184 elever på trinnene 8–10.

Aursmoen skolekrets er relativt liten i utstrekning, men utgjør den mest folkerike skolekretsen i Aurskog-Høland.

Referanser

Barne- og ungdomsskoler i Viken
Utdanning i Aurskog-Høland
Bjørkelangen skole

Bjørkelangen skole er en barne- og ungdomsskole på Bjørkelangen i Aurskog-Høland kommune i Akershus. Skolen er en sammenslåing av den tidligere barneskolen og ungdomsskolen på Bjørkelangen.

Skolen tilbyr undervisning for samtlige 10 trinn i grunnskolen, og er dermed en såkalt «1-10-skole».

Bjørkelangen skolekrets utgjør den nest mest folkerike skolekretsen i Aurskog-Høland.

Se også
Bjørkelangen videregående skole

Referanser

Barne- og ungdomsskoler i Viken
Utdanning i Aurskog-Høland
NM i friidrett 2006

Norgesmesterskapet i friidrett 2006 er en felles betegnelse på flere arrangementer som i løpet av kalenderåret 2006 kåret norgesmestere i friidrettsøvelsene.

Hovedmesterskapet ble arrangert på Bislett Stadion i Oslo i perioden 28. til 30. juli. Arrangører var IL i BUL, IK Tjalve og SK Vidar. Kongepokalene ble vunnet av Andreas Thorkildsen og Christina Vukicevic.

Følgende øvelser ble arrangert utenfor hovedmesterskapet:

 NM i friidrett innendørs 2006 – Stange 18. – 19. februar
 Halvmaraton – Kodal 26. august
 Maraton – Oslo 1. oktober (Oslo Maraton)
 Stafetter – Stavanger 9. – 10. september
 NM i mangekamp 2006 – Rena 15. – 16. juli
 Terrengløp, kort løype og stafett – Bergen 22. april
 Terrengløp, lang løype – Halden 23. september
 NM i motbakkeløp 2006 – Ørsta 5. august (Saudehornet rett opp)

Mestvinnende utøver ble Kirsten Marathon Melkevik som ble norgesmester både på 5000 meter, 10000 meter, halvmaraton og 6 km terrengløp, i tillegg til at hun tok sølv i motbakkeløp og bronse i 2 km terrengløp. På herresiden tok Magnus Husby Rostad og Urige Buta to NM-titler hver, mens Øystein Sylta tok 1 gull, 3 sølv og 1 bronse.



Kvinner

100 meter

200 meter

400 meter

800 meter

1500 meter

5000 meter

10000 meter

Halvmaraton

Maraton

2 km terrengløp

6 km terrengløp

Terrengstafett

Motbakkeløp

100 meter hekk

Vukicevic mottok kongepokalen for denne seieren

400 meter hekk

3000 meter hinder

4 x 100 meter stafett

Kun 2 lag fullførte

4 x 400 meter stafett

Kun 2 lag deltok

4 x 800 meter stafett

1000 meter stafett

Høydehopp

Lengdehopp

Stavsprang

Tresteg

Spydkast

Diskos

Kulestøt

Sleggekast

Sjukamp

Kun 2 utøvere deltok i øvelsen

Menn

100 meter

200 meter

400 meter

800 meter

1500 meter

5000 meter

10000 meter

Halvmaraton

Maraton

3 km terrengløp

10 km terrengløp

Terrengstafett

Motbakkeløp

110 meter hekk

400 meter hekk

3000 meter hinder

4 x 100 meter stafett

4 x 400 meter stafett

4 x 1500 meter stafett

1000 meter stafett

Høydehopp

Lengdehopp

Stavsprang

Tresteg

Spydkast

Thorkildsen mottok kongepokalen for denne seieren

Diskos

Kulestøt

Sleggekast

Tikamp

Kun to utøvere deltok i øvelsen

Medaljeoversikt

<div style="float:left;text-align:left;padding-right:15px">

Kilder 
 friidrett.no: Norske mesterskap
 friidrett.no: Resultater fra hovedmesterskapet 30.07
 friidrett.no: NM Stafetter 2006 - lørdag
 friidrett.no: NM Stafetter 2006 - søndag

2006
Friidrett
Sportsarrangementer på Bislett stadion
Friidrett i 2006
Bråte skole

Bråte skole er en barne- og ungdomsskole i tettstedet Hemnes i Aurskog-Høland kommune i Akershus. Den tidligere barneskolen og ungdomsskolen ble slått sammen våren 2004.

Skolen tilbyr undervisning i samtlige 10 trinn i grunnskolen, og er dermed en såkalt «1-10-skole».

Bråte skolekrets er den nest største skolekretsen i Aurskog-Høland, målt i areal.

Referanser

Barne- og ungdomsskoler i Viken
Utdanning i Aurskog-Høland
Hofmoen skole

Hofmoen skole er en barneskole i Løken i Aurskog-Høland kommune i Akershus. Skolen tilbyr undervisning i trinn 1–4 på grunnskolenivået, og er en «småskole», også kalt «1-4-skole».

Skolen har nylig åpnet et skolebygg nummer to, i tillegg til skolebygget fra 1857.

Hofmoen skolekrets er den minste skolekretsen i Aurskog-Høland, målt i areal.

Referanser

Barneskoler i Viken
Utdanning i Aurskog-Høland
Setskog oppvekstsenter

Setskog oppvekstsenter (inkludert Setskog skole) er et senter med barnehage, skolefritidsordning og barneskole som ligger i Setskog i Aurskog-Høland kommune i Akershus.

Barneskolen tilbyr undervisning fra 1. til 7. trinn i grunnskolen.

Setskog skolekrets er stor i utstrekning, men er den minst folkerike skolekretsen i Aurskog-Høland.

Barneskoler i Viken
Utdanning i Aurskog-Høland
Barnehager
Kjelle videregående skole

Kjelle videregående skole er en videregående skole på Bjørkelangen i Aurskog-Høland kommune i Viken. Skolen tilbyr undervisningsprogram for bygg og teknikk og for naturbruk. Skolen ble startet i 1942 under navnet Kjelle offentlige framhalds- og yrkesskole.

84 av de 156 plassene skolen har, skal forbeholdes elever som har behov for tilpasset undervisning. Det tilbys spesialundervisningsprogram for Bygg, Gartneri, Grøntanlegg, Kjøkken og kantine, Mekanisk, Salg og service, Transport og Trearbeid.

Videregående skoler i Viken
Utdanning i Aurskog-Høland
Utdanningsinstitusjoner etablert i 1942
Ørslev kloster

Ørslev kloster ligger i Skive kommune i Danmark. Det er første gang nevnt i 1275, men er antageligvis grunnlagt tidligere. Det var et nonnekloster under benediktinerordenen. Ved reformasjonen ble det krongods, men nonnene fikk i første omgang lov til å bli boende. I 1584 eide klosteret 52 gårder, 10 mindre gårder, 27 hus og én mølle. 

Hovedbygningens 3 fløyer utgjør sammen med kirken en firefløyet gård hvor en del går tilbake til middelalderen, men med store ombygninger underveis, blant annet i 1700-årene ved arkitekt Nicolaus Hinrich Rieman. Ladebygningene brant i 1749, men ble gjenoppbygget 1750.

I 1920-årene var godset svært forfallent. Da komtesse Olga Sponneck overtok eiendommen i 1934 fikk hun iverksatt en restaurering i samarbeid med Nationalmuseet. Ved Olga Sponnecks død gikk klosteret over til et legat som fikk i oppgave å bevare stedet for fremtiden som barokkherregård med kulturell benyttelse. Komtesse Olga Sponnecks Legat eier fortsatt eiendommen som i dag drives av en forening som et arbeidsrefugium.

I dag råder Ørslev kloster over ca. 2 hektar park. Ørslev kloster er fredet.

Referanser

Eksterne lenker 
 Ørslev Kloster

Katolske klostre
Klostre i Danmark
Byggverk i Skive
Fredete byggverk i Region Midtjylland
Lower Monumental-demningen

Lower Monumental-demningen (engelsk: Lower Monumental Lock and Dam) er en demning med et vannkraftverk som ligger i Snake River i staten Washington i USA, 69 km nord for byen Walla Walla i Walla Walla County. Dette er det nest siste kraftverket i Snake-elva før denne munner ut i Columbia River i samme delstat.

Anlegget ble påbegynt 1961 og ferdigstilt i 1969, med utvidelse i 1981. Det er en installert effekt på 810 MW, med største bruttoeffekt 932 MW. Demningen er 30 meter høy og 1 155 meter lang. Slusen i dammen er 203 meter lang og 26 meter bred, og gjør det mulig med elvetrafikk videre oppover elva.

Eksterne lenker
 Anleggets hjemmeside - hos US Army Corps of Engineers.

Demninger i USA
Vannkraftverk i USA
Kraftverk i Washington
Demninger fullført i 1969
Kraftverk etablert i 1969
1969 i USA
Walla Walla County
Lumpini stadion

Lumpini stadion (thai:สนามมวยเวทีลุมพินี) er en innendørs arena der profesjonelle kamper i thaiboksing forekommer. Stadionet er lokalisert i Lumpini-området i Bangkok.

Eksterne lenker 
 

Bangkok
Kampsport
Ice Harbor-demningen

Ice Harbor-demningen (engelsk: Ice Harbor Lock and Dam) er en demning med et vannkraftverk som ligger i Snake River i staten Washington i USA, 13 km nordøst for byen Burbank i Walla Walla County. Dette er det siste kraftverket i Snake-elva før denne munner ut i Columbia River i samme delstat.

Anlegget ble påbegynt 1955 og ferdigstilt i 1961, med utvidelse i 1976. Det er en installert effekt på 603 MW med en største brutto kapasitet på 693 MW, fordelt på seks turbiner. Demningen er 30 meter høy og 860 meter lang. I dammen er det en 200 meter lang og 26 meter bred sluse som gjør det mulig å frakte gods opp og ned langs elva. I 2015 bestod godstrafikken av korn, oljeprodukter, gjødsel, treprodukter og diverse annet, til sammen mer enn 2 millioner tonn. Det er to fisketrapper så stillehavslaks, niøyer og annen fisk kan passere. Inne i demningen er det et besøkssenter med informasjon om dammen og friluftsaktiviteter i området.

Demningen skaper Lake Sacajawea, et 50 km langt reservoar i Snake-elva som strekker seg opp til neste demning ovenfor – Lower Monumental-demningen.

Eksterne lenker
 Anleggets hjemmeside - hos US Army Corps of Engineers.
 US Army Corps of Engineers – Ice Harbor Lock and Dam

Demninger i USA
Demninger fullført i 1961
Vannkraftverk i USA
Kraftverk i Washington
Kraftverk etablert i 1961
Kraftverk etablert i 1976
1961 i Washington
Walla Walla County
Dworshak-demningen

Dworshak-demningen (engelsk: Dworshak Dam) er en demning med et vannkraftverk som ligger i North Fork Clearwater River, en nordøstlig sideelv til Snake River i staten Idaho i USA, 6 km nordvest for byen Orofino i Clearwater County. Dette er det eneste større kraftverket i denne sideelven til Snake-elva, som i sin tur munner ut i Columbia River i delstaten Washington.

Anlegget ble påbegynt 1966 og ferdigstilt i 1972. Det er en installert effekt på 460 MW, fordelt på tre turbiner. Demningen er 219 meter høy og 1 002 meter lang. Den er en av de aller høyeste i USA. Demningen skaper Dworshak Reservoar, et 85 km langt kunstig reservoar.

Eksterne lenker
 Anleggets hjemmeside - hos US Army Corps of Engineers.

Demninger i USA
Vannkraftverk i USA
Kraftverk i Idaho
Demninger fullført i 1973
Kraftverk etablert i 1973
1973 i Idaho
Clearwater County (Idaho)
Oxbow-demningen

Owbow-demningen (engelsk: Owbow Dam) er en demning med et vannkraftverk som ligger i Hells Canyon i Snake River i staten Idaho i USA. 

Idaho Power Company driver tre kraftverk i Snake-elva, lokalisert nær hverandre:
Brownlee-demningen (1958) – 585 MW
Hells Canyon-demningen (1967) – 391 MW
Oxbow-demningen (1961) – 190 MW

Anlegget ble påbegynt ferdigstilt i 1961. Det er en installert effekt på 190 MW, fordelt på fire turbiner. Operatør er Idaho Power Co. Demningen er 53 meter høy. Demningen skaper Oxbow Reservoar, et 4,65 km² stort kunstig reservoar med 72 millioner m³ vannvolum.

Eksterne lenker
 Anleggets hjemmeside – hos Idaho Power.

Demninger i USA
Vannkraftverk i USA
Kraftverk i Idaho
Demninger fullført i 1961
Kraftverk etablert i 1961
1961 i Idaho
Adams County (Idaho)
Glen Canyon-demningen

Glen Canyon-demningen (engelsk: Glen Canyon Dam) er en demning med et vannkraftverk som ligger i Coloradoelva i staten Arizona i USA, ved byen Page. I elveløpet skaper reservoaret vannreserver for det tørre området rundt, og gir elektrisitet til industri og boliger. Ved samme tettsted ligger også det kullfyrte varmekraftverket Navajo kraftverk, som yter 2 280 MW.

Demningen er 216 meter høy og 475 m lang. Vannkraftverket har åtte turbiner. Det er en installert effekt på 1 300 MW, en reell produksjon er på noe mindre enn 500 MW, med produksjonsmengde 3,2 TWh årlig. Anleggsarbeidene startet i 1956, og demningen med kraftverk stod ferdig i 1966. Demningen demmer opp Lake Powell, et kunstig reservoar som er 299 km langt og 30–63 km³ i vannvolum.

Eksterne lenker 
 
 Anleggets hjemmeside hos Upper Colorado Region.
 US Bureau of Reclamation - informasjon om anlegget.

Demninger i USA
Vannkraftverk i USA
Byggverk i Arizona
Demninger fullført i 1966
Kraftverk etablert i 1966
1966 i Arizona